CELEX: 32016D2365
Language: lt
Date: 2016-12-19 00:00:00
Title: 2016 m. gruodžio 19 d. Komisijos įgyvendinimo sprendimas (ES, Euratomas) 2016/2365, kuriuo nustatomos pranešimo apie sukčiavimą ir pažeidimus, kurie daro poveikį mokėtinoms tradicinių nuosavų išteklių sumoms, ir patikrinimus, susijusius su tradiciniais nuosavais ištekliais, pagal Tarybos reglamentą (ES, Euratomas) Nr. 608/2014 formos

22.12.2016   
            
            
               LT
            
            
               Europos Sąjungos oficialusis leidinys
            
            
               L 350/24
            
         KOMISIJOS ĮGYVENDINIMO SPRENDIMAS (ES, Euratomas) 2016/2365
   2016 m. gruodžio 19 d.
   kuriuo nustatomos pranešimo apie sukčiavimą ir pažeidimus, kurie daro poveikį mokėtinoms tradicinių nuosavų išteklių sumoms, ir patikrinimus, susijusius su tradiciniais nuosavais ištekliais, pagal Tarybos reglamentą (ES, Euratomas) Nr. 608/2014 formos
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į Europos atominės energijos bendrijos steigimo sutartį,
   atsižvelgdama į 2014 m. gegužės 26 d. Tarybos reglamentą (ES, Euratomas) Nr. 608/2014, kuriuo nustatomos Europos Sąjungos nuosavų išteklių sistemos įgyvendinimo priemonės (1), ypač jo 5 straipsnio 2 dalį ir 6 straipsnio 2 dalį,
   pasikonsultavusi su Nuosavų išteklių patariamuoju komitetu,
   kadangi:
   
               (1)
            
            
               Komisijos sprendimu 97/245/EB, Euratomas (2), nustatoma valstybių narių Komisijai perduodamos informacijos pagal nuosavų išteklių sistemą perdavimo tvarka;
            
         
               (2)
            
            
               Sprendimas 97/245/EB, Euratomas, turi vieną teisinį pagrindą – Tarybos reglamentą (EB, Euratomas) Nr. 1150/2000 (3). Įsigaliojus Tarybos sprendimui 2014/335/ES (4) valstybių narių informacijos perdavimas Komisijai reglamentuojamas dviem Tarybos reglamentais: Reglamentu (ES, Euratomas) Nr. 608/2014 ir Reglamentu (ES, Euratomas) Nr. 609/2014 (5). Todėl tikslinga priimti atskirą Komisijos įgyvendinimo sprendimą dėl kiekvieno iš šių reglamentų. Nuostatos dėl mokėtinų nuosavų išteklių sumų sąskaitų ataskaitų šablonų ir neatgautinų sumų, atitinkančių mokėtinas nuosavų išteklių sumas, ataskaitų formos, nustatytos Sprendimu 97/245/EB, Euratomas, įtrauktos į Komisijos įgyvendinimo sprendimą (ES, Euratomas) 2016/2366 (6). Nuostatos dėl pranešimo apie sukčiavimą ir pažeidimus, kurie daro poveikį mokėtinoms tradicinių nuosavų išteklių sumoms, ir patikrinimus, susijusius su tradiciniais nuosavais ištekliais, formų ir šablono, nustatytų Sprendimu 97/245/EB, Euratomas, turėtų būti įtrauktos į šį sprendimą;
            
         
               (3)
            
            
               apie sukčiavimo ir pažeidimų atvejus turėtų būti pranešama struktūrizuota forma;
            
         
               (4)
            
            
               Sprendimu 97/245/EB, Euratomas reikalaujama, kad valstybės narės teiktų Komisijai informaciją apie departamentus ir agentūras, atsakingus už ataskaitų teikimą. Būtina nustatyti, kad valstybės narės taip pat turi pranešti Komisijai apie visus tos informacijos pasikeitimus;
            
         
               (5)
            
            
               siekiant užtikrinti, kad valstybės narės pradėtų naudoti iš dalies pakeistas formas kuo griečiau, visų pirma kiek tai susiję su pakeista išlaikymo norma, šis sprendimas turėtų įsigalioti ir būti taikomas nuo jo paskelbimo dienos;
            
         
               (6)
            
            
               siekiant nuoseklumo šis sprendimas ir Įgyvendinimo sprendimas (ES, Euratomas) 2016/2366 turėtų būti taikomas nuo tos pačios dienos,
            
         PRIĖMĖ ŠĮ SPRENDIMĄ:
   1 straipsnis
   Reglamento (ES, Euratomas) Nr. 608/2014 5 straipsnio 1 dalyje nurodytų nustatytų sukčiavimo ir pažeidimų atvejų, susijusių su mokėtinomis daugiau kaip 10 000 EUR sumomis, aprašymams parengti valstybės narės naudoja šio sprendimo I priede pateiktą formą, o išsamiems duomenims apie sukčiavimo ir pažeidimų atvejų, apie kuriuos jau pranešta Komisijai, būklę, jeigu susigrąžintos, panaikintos arba nesusigrąžintos sumos anksčiau nebuvo nurodytos, parengti – šio sprendimo II priede pateiktą formą.
   2 straipsnis
   Reglamento (EB, Euratomas) Nr. 608/2014 6 straipsnio 1 dalyje nurodytai tradicinių nuosavų išteklių patikrinimų ataskaitai parengti valstybės narės naudoja šio sprendimo III priede pateiktą formą.
   3 straipsnis
   Valstybės narės praneša Komisijai apie departamentus arba agentūras, atsakingus už aprašymų ir išsamių duomenų, nurodytų 1 straipsnyje, ir ataskaitų, nurodytų 2 straipsnyje, parengimą ir išsiuntimą. Valstybės narės taip pat praneša Komisijai apie visus informacijos apie departamentus arba agentūras pasikeitimus.
   4 straipsnis
   Šis sprendimas įsigalioja jo paskelbimo Europos Sąjungos oficialiajame leidinyje dieną.
   
      Priimta Briuselyje 2016 m. gruodžio 19 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 168, 2014 6 7, p. 29.
   
      (2)  1997 m. kovo 20 d. Komisijos sprendimas 97/245/EB, Euratomas, nustatantis valstybių narių Komisijai perduodamos informacijos pagal Bendrijų nuosavų išteklių sistemą perdavimo tvarką (OL L 97, 1997 4 12, p. 12).
   
      (3)  2000 m. gegužės 22 d. Tarybos reglamentas (EB, Euratomas) Nr. 1150/2000, įgyvendinantis Sprendimą 2007/436/EB, Euratomas dėl Europos Bendrijų nuosavų išteklių sistemos (OL L 130, 2000 5 31, p. 1).
   
      (4)  2014 m. gegužės 26 d. Tarybos sprendimas 2014/335/ES, Euratomas dėl Europos Sąjungos nuosavų išteklių sistemos (OL L 168, 2014 6 7, p. 105).
   
      (5)  2014 m. gegužės 26 d. Tarybos reglamentas (ES, Euratomas) Nr. 609/2014 dėl tradicinių, PVM ir BNP pagrįstų nuosavų išteklių teikimo metodų ir tvarkos ir dėl priemonių, skirtų grynųjų pinigų poreikiui patenkinti (OL L 168, 2014 6 7, p. 39).
   
      (6)  2016 m. gruodžio 19 d. Komisijos įgyvendinimo sprendimas (ES, Euratomas) 2016/2366, kuriuo nustatomi sąskaitų, kuriose laikomos Sąjungai priklausančių tradicinių nuosavų išteklių sumos, išrašų šablonai ir ataskaitų apie neatgautinas sumas, atitinkančias Sąjungai priklausančius tradicinius nuosavus išteklius, formos pagal Tarybos reglamentą (ES, Euratomas) Nr. 609/2014 (žr. šio Oficialiojo leidinio p. 30).
   
      I PRIEDAS
      
   
      II PRIEDAS
      
   
      III PRIEDAS